《访皇甫道士》
宋代·赵汝燧

道人留淡话，竹院寂无声。沽酒童来缓，题窗诗已成。

海珍纫紫菜，仙品渍黄精。移席临檐月，焦桐膝上横。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。